આ ફિલ્મ જોવા થિયેટર સુધી લાંબા થયેલા લોકોને ખેંચી લાવવાનું એકમાત્ર કારણ છે સની લિયોની. એક તો એ સિલિકોન બ્યુટિને એક્ટિંગ આવડતી નથી. બીજું, એને જે આવડે છે એ જ એ દર બીજી ફિલ્મમાં રિપીટ કર્યા કરે છે, જે ક્યાં સુધી સહન થાય? હા, મજા પડે એવું નવીન એ થયું છે કે અહીં સની લિયોનીએ ગુજરાતી સાડી પહેરી છે, ગરબા ગાયા છે, ‘ડોબા’ અને ‘આવડે છે’ જેવા પરચુરણ ગુજરાતી શબ્દોય બોલ્યા છે. સની લિયોની માટે તો આટલું પરફોર્મન્સ ઓસ્કરવર્ધી કહેવાય, ખરું ને?